
Plan razvoja sustava civilne zaštite Grada Osijeka za 2025. 
s financijskim učincima za 2025.-2027.


Obrazloženje



Na temelju članka 17. stavka 1. podstavka 1. Zakona o sustavu civilne zaštite („Narodne novine“, br. 82/15,118/18, 31/20, 20/21 i 114/22) (u daljnjem tekstu: Zakon), predstavničko tijelo, na prijedlog izvršnog tijela jedinice lokalne i područne (regionalne) samouprave razmatra i usvaja godišnji plan razvoja sustava civilne zaštite s financijskim učincima za trogodišnje razdoblje.
Sukladno članku 1. stavku 7. i članku 3. stavku 1. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ br. 66/21)(u daljnjem tekstu: Pravilnik) jedan od planskih dokumenata je  godišnji plan razvoja sustava civilne zaštite, odnosno godišnja plan razvoja sustava civilne zaštite izrađuje se na temelju procjene rizika od velikih nesreća jedinica lokalne i područne (regionalne) samouprave.
Gradsko vijeće Grada Osijeka donijelo je Procjenu rizika od velikih nesreća za područje Grada Osijeka (Službeni glasnik Grada Osijeka br.10/18.).
Temeljem članka 54. Pravilnika svi nositelji izrade planskih dokumenata u civilnoj zaštiti dužni su u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti u vezi s javnim politikama na području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja.









Na temelju članka 17. stavka 1. podstavka 1. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22) i članka 19. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst i 8/24) Gradsko vijeće Grada Osijeka na  ____ sjednici održanoj __________ 2025., donijelo je 

Plan razvoja sustava civilne zaštite Grada Osijeka za 2025. 
s financijskim učincima za 2025.-2027.

I. UVOD

Zakonom o sustavu civilne zaštite („Narodne novine“ br. 82/15, 118/18, 31/20, 20/21i  114/22)(u daljnjem tekstu: Zakon) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.
Plan razvoja civilne zaštite je jedan od planskih dokumenata temeljem članka 1. stavka 7. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ br. 66/21) (u daljnjem tekstu: Pravilnik).
Da bi ovaj Plan razvoja bio ostvariv, cijeli proces razvoja povezan je s mogućnostima  financijskih sredstava u Proračunu Grada Osijeka koji će se odvojiti za sve subjekte u sustavu civilne zaštite za promatrano razdoblje.

II.  RAZVOJ CIVILNE ZAŠTITE

1. OPERATIVNE SNAGE SUSTAVA CIVILNE ZAŠTITE

Operativne snage određene Odlukom o osnivanju operativnih snaga sustava civilne zaštite Grada (Službeni glasnik Grada Osijeka br. 12/16) dužne su voditi i ažurirati bazu podataka o pripadnicima, sposobnostima i resursima te dostaviti navedenu bazu podataka Gradu Osijeku. 
Grad Osijek objedinjenu bazu podataka, koja sadrži navedene podatke za sve operativne snage, dostavlja Područnom uredu civilne zaštite  sukladno propisanim rokovima.

Nositelj: Upravni odjel-Ured Grada
Izvršitelj zadataka: Gradonačelnik
Rok: prvo tromjesečje 2025. 

Stožer civilne zaštite Grada Osijeka

Stožer civilne zaštite Grada Osijeka osnovan je Odlukom o osnivanju Stožera civilne zaštite Grada Osijeka (Službeni glasnik Grada Osijeka br. 12/16) i imenovan Rješenjem o imenovanju načelnika, zamjenika načelnika i članova Stožera civilne zaštite Grada Osijeka (Službeni glasnik Grada Osijeka br. 14A/21, 19A/21, 20/21-ispravak rješenja, 5/23 i 10/23).

Nositelj izrade: Upravni odjel-Ured Grada
Izvršitelj zadataka: Gradonačelnik, Načelnik Stožera civilne zaštite Grada Osijeka
Rok: kontinuirano ili pri donošenju izmjena zakonskih propisa i drugih važećih propisa i novonastalih uvjeta

Operativne snage vatrogastva


1. Plan zaštite od požara za područje grada Osijeka (Službeni glasnik Grada Osijeka br. 8/23) uskladiti sukladno članku 13. stavku 6. Zakona o zaštiti od požara („Narodne novine“ br. 92/10 i 114/22). 

Nositelj izrade: Upravni odjel-Ured Grada
Izvršitelj zadataka: Gradonačelnik
Rok: treće tromjesečje 2025.

2. Javna vatrogasna postrojba Grada Osijeka 

Odlukom o osnivanju Javne vatrogasne postrojbe Grada Osijeka (Službeni glasnik Grada Osijeka br. 17/20) Javna vatrogasna postrojba Grada Osijeka je dužna uredno i neprekidno obavljati svoju djelatnost sukladno Zakonu o vatrogastvu („Narodne novine“ br. 125/19, 114/22 i 155/23) i podzakonskim aktima i racionalno poslovati, a jednom godišnje, bez posebnog traženja dužna je Osnivaču podnijeti izvješće o radu.

Nositelj izrade: Upravni odjel za gospodarstvo
Izvršitelj zadataka: Javna vatrogasna postrojba Grada Osijeka
Rok: kontinuirano

3. Vatrogasna zajednica Grada Osijeka

U okviru svoje djelatnosti Vatrogasna zajednica Grada Osijeka donosi Plan operativne provedbe programa aktivnosti u provedbi posebnih mjera zaštite od požara za požarnu sezonu 2025., odnosno mjere koje će se poduzimati u predžetvenoj i žetvenoj sezoni.

Nositelj izrade: Upravni odjel-Ured Grada
Izvršitelj zadataka: Vatrogasna zajednica Grada Osijeka
Rok: sukladno Programu aktivnosti u provedbi posebnih mjera zaštite od požara od interesa za Republiku Hrvatsku u 2025.

Operativne snage Hrvatske gorske službe spašavanja

1. Program javnih potreba za obavljanje djelatnosti HGSS Stanica Osijek za 2025. 
Programom javnih potreba za obavljanje djelatnosti HGSS Stanica Osijek utvrđuju se javne potrebe HGSS Stanica Osijek u interesu za područje grada Osijeka.
Nositelj izrade: Upravni odjel-Ured Grada
Izvršitelj zadataka: Gradonačelnik
Rok: po donošenju Proračuna Grada Osijeka za 2025.



2. Izvješće o izvršenju Programa javnih potreba za obavljanje redovite djelatnosti HGSS, Stanice Osijek za 2024.  

HGSS, Stanica Osijek dužna je Gradu Osijeku podnijeti godišnje izvješće o izvršenju Programa javnih potreba za obavljanje redovite djelatnosti HGSS, Stanice Osijek za 2024.  roku od 60 dana od isteka 2024. godine.

Nositelj izrade: Upravni odjel-Ured Grada
Izvršitelj zadataka: Gradonačelnik
Rok: prvo tromjesečje 2025.

3. Ugovor o financiranju Programa javnih potreba za obavljanje djelatnosti HGSS, Stanica Osijek za 2025.

Ugovorom se utvrđuju međusobna prava i obveze ugovornih strana o načinu i uvjetima financiranja aktivnosti javnih potreba HGSS, Stanica Osijek i Grada Osijeka sukladno Programu javnih potreba za obavljanje redovite djelatnosti HGSS, Stanice Osijek.

Nositelj izrade: Upravni odjel-Ured Grada.
Izvršitelj zadataka: Gradonačelnik
Rok: prvo tromjesečje 2025.

Povjerenici civilne zaštite 

Povjerenici civilne zaštite i njihovi zamjenici  imenovani su Rješenjem  o imenovanju povjerenika i zamjenika povjerenika civilne zaštite  za područje grada Osijeka (Službeni glasnik Grada Osijeka br. 3/20). Navedeni akt potrebno je u slučaju izmjena zakonskih propisa i drugih važećih propisa uskladiti do propisanih rokova, odnosno uskladiti s novonastalim uvjetima.

Nositelj izrade: Upravni odjel-Ured Grada
Izvršitelj zadataka: Gradonačelnik
Rok: Kontinuirano

Pravne osobe od interesa za sustav civilne zaštite

Pravne osobe od interesa za sustav civilne zaštite koje su određene Odlukom o određivanju pravnih osoba od interesa za sustav civilne zaštite Grada Osijeka (Službeni glasnik Grada Osijeka br. 12A/16, 18/18 i 2/20) i temeljne operativne snage sustava civilne zaštite (operativne snage vatrogastva, Hrvatske gorske službe spašavanja i Hrvatskog Crvenog križa) dužne su u slučaju izmjena zakonskih propisa i drugih važećih propisa uskladiti do propisanih rokova, odnosno uskladiti s novonastalim uvjetima.

Nositelj izrade: Pravne osobe od interesa za sustav civilne zaštite i temeljne operativne snage sustava civilne zaštite
Izvršitelj zadataka: Rukovodeće osobe pravnih osoba, temeljne operativne snage sustava civilne zaštite
Rok: Kontinuirano

Pravne osobe koje obavljaju djelatnost korištenjem opasnih tvari

1. Pravne osobe koje obavljaju djelatnost korištenjem opasnih tvari, a koje nisu izradile procjenu rizika, dužne su izraditi istu i dostaviti Gradu Osijeku, odnosno  dužne su u slučaju izmjena zakonskih propisa i drugih važećih propisa uskladiti do propisanih rokova i uskladiti s novonastalim uvjetima.

Nositelj izrade: Pravne osobe koje obavljaju djelatnost korištenjem opasnih tvari
Izvršitelj zadataka: Rukovodeće osobe
Rok: Kontinuirano

2. PLANSKI I DRUGI DOKUMENTI ZA RAZVOJ SUSTAVA CIVILNE ZAŠTITE

2.1.  Imenovanje načelnika, zamjenika načelnika i članova Stožera civilne zaštite Grada Osijeka.

Navedeni akt potrebno je u slučaju izmjena zakonskih propisa i drugih važećih propisa uskladiti do propisanih rokova, odnosno uskladiti s novonastalim uvjetima.

Nositelj izrade: Upravni odjel-Ured Grada	
Izvršitelj zadataka: Gradonačelnik
Rok: Kontinuirano

2.2.  Plan rada Stožera civilne zaštite za požarnu sezonu 2025.

Sukladno Programu aktivnosti u provedbi posebnih mjera zaštite od požara od interesa za Republiku Hrvatsku u 2025. Stožer civilne zaštite donosi Plan rada Stožera civilne zaštite.

	Nositelj izrade :Upravni odjel- Ured Grada, Stožer civilne zaštite Grada Osijeka
	Izvršitelj zadataka: Načelnik Stožera civilne zaštite Grada Osijeka
Rok: sukladno Programu aktivnosti u provedbi posebnih mjera zaštite od požara od interesa za Republiku Hrvatsku u 2025.

2.3.  Analiza stanja sustava civilne zaštite Grada Osijeka u 2025.

Na temelju članka 17. stavka 1. podstavka 1. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22) predstavničko tijelo, na prijedlog izvršnog tijela jedinice lokalne i područne (regionalne) samouprave razmatra i usvaja godišnju analizu stanja sustava civilne zaštite.

Nositelj izrade: Upravni odjel-Ured Grada
Izvršitelj zadataka: Gradonačelnik
Rok: po donošenju proračuna Grada Osijeka za 2026.

2.4. Plan razvoja sustava civilne zaštite za 2026. s financijskim učincima za 2026.-2028.

Na temelju članka 17. stavka 1. podstavka 1. Zakona o sustavu civilne zaštite („Narodne novine“, br. 82/15,118/18, 31/20, 20/21 i 114/22) predstavničko tijelo, na prijedlog izvršnog tijela jedinice lokalne i područne (regionalne) samouprave razmatra i usvaja godišnji plan razvoja sustava civilne zaštite s financijskim učincima za trogodišnje razdoblje.

Nositelj izrade: Upravni odjel-Ured Grada
Izvršitelj zadataka: Gradonačelnik
Rok: po donošenju proračuna Grada Osijeka za 2026.

2.5. Plan vježbi operativnih snaga sustava civilne zaštite Osijeka u 2025.

Temeljem članka 2. stavka 1. podstavka 3. Pravilnika o vrstama i načinu provođenja vježbi operativnih snaga sustava civilne zaštite („Narodne novine“ br. 49/16) vježbe koje samostalno planiraju, organiziraju i provode jedinice lokalne i područne (regionalne) samouprave i vježbe uz sudjelovanje područnog ureda središnjeg tijela države uprave nadležnog za poslove civilne zaštite iskazuju se u godišnjem planu vježbi.

Nositelj izrade: Upravni odjel-Ured Grada
Izvršitelj zadataka: Gradonačelnik
Rok: prvo tromjesečje 2025.


3. FINANCIRANJE SUSTAVA CIVILNE ZAŠTITE

Financiranje sustava civilne zaštite temelji se na Proračunu Grada Osijeka za 2025. i projekciji za 2026. i 2027. (Tablica 1.).

Tablica 1.

	Naziv po pozicijama proračuna
	Financijska sredstva/EUR

	
	2025.
	2026.
	2027.

	Sustav civilne zaštite
	10.000,00
	10.000,00
	10.000,00

	Tekuće donacije HGSS
	7.963,00
	7.963,00
	7.963,00

	Zimska služba - održavanje nerazvrstanih cesta i pješačkih površina
	398.000,00
	398.000,00
	398.000,00

	Vatrogasna zajednica Grada Osijeka
	581.400,00
	581.400,00
	581.400,00

	Tekuće održavanje javnih skloništa
	9.000,00
	9.000,00
	9.000,00

	Javna vatrogasna postrojba Grada Osijeka
	4.838.343,54
	4.338.772,00
	4.338.772,00

	Dezinsekcija, deratizacija, higijeničarska služba, kontrola i suzbijanje komaraca
	1.961.000,00
	2.056.000,00
	2.166.000,00

	Hrvatski crveni križ-Gradsko društvo Crvenog križa Osijek
	407.000,00
	407.000,00
	407.000,00

	Sportske zajednice i savezi, udruge
	3.197.665,00
	3.370.000,00
	3.620.000,00

	UKUPNO
	11.410.371,54
	11.178.135,00
	11.538.135,00



III.

             Ovaj plan stupa na snagu osmoga dana od dana objave u Službenom glasniku Grada Osijeka.

KLASA: 240-01/24-04/5
URBROJ: 2458-1-04-04/5-24-
Osijek, 2025.

